Միշել Պիկկոլի

Ժակ Դանիել Միշել Պիկկոլի (ֆր.՝ Jacques Daniel Michel Piccoli, դեկտեմբերի 27, 1925(1925-12-27)[…], Փարիզի 13-րդ շրջան, Փարիզ և Փարիզ - մայիսի 12, 2020(2020-05-12)[…], Saint-Philbert-sur-Risle), կինոյի և թատրոնի ֆրանսիացի դերասան, սցենարիստ, ռեժիսոր, պրոդյուսեր, ում ստեղծագործական գործունեությունը ձգվել է շուրջ յոթ տասնամյակ։ Նա մեծարվել է որպես իր սերնդի ֆրանսիացի մեծագույն խարակտերային դերասաններից մեկը, ով կերտել է շուրջ երկու հարյուր բազմազան կերպարներ, աշխատել անվանի ռեժիսորների հետ, իբրև լավագույն դերակատար՝ արժանացել հեղինակավոր մրցանակների, այդ թվում՝ Կաննի միջազգային կինոփառատոնի «Սեզար»-ի, Բեռլինի կինոփառատոնի «Արծաթե արջ»-ի, իտալական «Դավիդ դի Դոնատելլո»-ի։ Եվս չորս անգամ «Սեզար» մրցանակի է առաջադրվել և դարձյալ՝ «Լավագույն դերասան» անվանակարգում։


== Կենսագրություն ==
Ծնվել է Փարիզում, երաժիշտների ընտանիքում։ Մայրը դաշնակահարուհի էր, ազգությամբ ֆրանսուհի, հայրը՝ իտալական արմատներով թավջութակահար, եկել էր շվեյցարական Տիչինոյից։ Միշելը, միջնակարգ կրթություն ստանալով, սովորել է դրամատիկական արվեստների դպրոցում, որն ավարտելուց հետո սկզբնական շրջանում դերակատարումներով հանդես է եկել թատերական բեմադրություններում։ 1945 թվականին իր առաջին դերն է խաղացել կինոյում՝ Քրիստիան Ժակի «Կախարդանք» (Sortileges) ֆիլմում։ Լայն ճանաչում է ձեռք բերել 1963 թվականին անվանի կինոռեժիսոր Ժան-Լյուկ Գոդարի «Արհամարհանք» ֆիլմում տպավորիչ դերակատարմամբ հանդես գալով։ Հաջորդել են հիշարժան դերակատարումները Լուի Բունյուելի Belle de Jour (1967), Բուրժուազիայի համեստ հմայքը (1972), Ալֆրեդ Հիչքոքի Տոպազ (1969) և բազում այլ ֆիլմերում։ Միշել Պիկկոլին՝ որպես դերակարար, ընդհանուր առմամբ նկարահանվել է 170-ից ավելի ֆիլմերում։
1990-ական թվականներին նա հանդես է եկել նաև որպես ռեժիսոր և նկարահանել է երեք ֆիլմ։


=== Անձնական կյանք ===
Միշել Պիկկոլին ամուսնացել է երեք անգամ։ Նրա առաջին կինը Էլեոնոր Հըրթն էր, երկրորդը՝ երգչուհի Ժուլիետ Գրեկոն, երրորդը՝ Լյուդիվին Կլերը։ Առաջին ամուսնությունից ունեցել է մեկ դուստր, Լյուդիվին Կլերի հետ ապրելիս էլ երկու երեխա են որդեգրել։
Պիկկոլին մահացել է 2020 թվականի մայիսի 12-ին՝ 94 տարեկան հասակում, ինֆարկտի հետևանքով առաջացած բարդություններից։


== Պարգևներ ==
Կաննի կինոփառատոն
1980. մրցանակ «Լավագույն դերասան» անվանակարգում, ֆիլմը՝ «Ոստյուն մթության մեջ»
Բեռլինի կինոփառատոն
1982. Արծաթե արջ մրցանակ «Լավագույն դերասան» անվանակարգում, ֆիլմը՝ «Արտառոց գործ»
Լոկառնոյի կինոփառատոն
2007. մրցանակ «Լավագույն դերասան» անվանակարգում, ֆիլմը՝ Les Toits de Paris
2007. Excellence Award (գերազանցության մրցանակ)
Սեզար մրցանակ
1981. առաջադրում մրցանակի՝ «Լավագույն դերասան» անվանակարգում, ֆիլմը՝  «Արտառոց գործ»
1984. առաջադրում մրցանակի՝ «Լավագույն դերասան» անվանակարգում, ֆիլմը՝ Վտանգավոր քայլեր
1990. առաջադրում մրցանակի՝ «Լավագույն դերասան» անվանակարգում, ֆիլմը՝  May Fools
1991. առաջադրում մրցանակի՝ «Լավագույն դերասան» անվանակարգում, ֆիլմը՝  La Belle Noiseuse
Շանհայի կինոփառատոն
1997։ Ոսկե գավաթ մրցանակ «Լավագույն դերասան» անվանակարգում, ֆիլմը՝ Ճամփորդող գործընկերը
Դավիդ դի Դոնատելո մրցանակ
2012։ David di Donatello for Best Actor մրցանակ «Լավագույն դերասան» անվանակարգում, ֆիլմը՝ Մենք Հռոմի պապ ունենք
Համաեվրոպական կինոմրցանակներ
2001. առաջադրում մրցանակի՝ «Լավագույն դերասան» անվանակարգում, ֆիլմը՝ Տուն եմ գնում
2007. առաջադրում մրցանակի՝ «Լավագույն դերասան» անվանակարգում, ֆիլմը՝ Belle Toujours
2011. եվրոպական կինոակադեմիայի պատվո մրցանակ՝ ստեղծագործական ողջ կյանքում ձեռք բերած նվաճումների համար (European Film Academy Lifetime Achievement Award|Honorary Award)
2011. առաջադրում մրցանակի՝ «Լավագույն դերասան» անվանակարգում, ֆիլմը՝ Մենք Հռոմի պապ ունենք2001 թվականին Միշել Պիկկոլիին շնորհվել է համաեվրոպական թատերական մրցանակ (Europe Theatre Prize)։


== Ծանոթագրություններ ==


== Արտաքին հղումներ ==
Michel Piccoli Internet Movie Database կայքում